Title: กฎกระทรวง กำหนดหลักเกณฑ์และวิธีการจดทะเบียนโอนสิทธิรับจำนองเครื่องจักร พ.ศ. 2544

กฎกระทรวง

กฎกระทรวง
กำหนดหลักเกณฑ์และวิธีการจดทะเบียนโอนสิทธิรับจำนองเครื่องจักร
พ.ศ. ๒๕๔๔
----------------
                        อาศัยอำนาจตามความในมาตรา
๘ และมาตรา ๑๗ แห่งพระราชบัญญัติจด
ทะเบียนเครื่องจักร พ.ศ. ๒๕๑๔
รัฐมนตรีว่าการกระทรวงอุตสาหกรรมออกกฎกระทรวงไว้
ดังต่อไปนี้

                        ข้อ
๑  การจดทะเบียนโอนสิทธิรับจำนองเครื่องจักร
ให้บุคคลผู้มีส่วนได้เสียร้อง
ขอต่อนายทะเบียนแห่งท้องที่ที่เครื่องจักรนั้นตั้งอยู่ตามแบบ
อ. ๑/๑๓ ท้ายกฎกระทรวงนี้ พร้อม
กับหนังสือสำคัญแสดงการจดทะเบียนเครื่องจักร
หนังสือสัญญาจำนองเครื่องจักร และหลักฐาน
อื่นที่เกี่ยวข้องกับการโอนสิทธิรับจำนองนั้น

                        ข้อ
๒ 
ในกรณีมีหลักฐานแสดงการยินยอมให้จดทะเบียนโอนสิทธิรับจำนอง
เครื่องจักรจากเจ้าของเครื่องจักร
และนายทะเบียนได้ตรวจสอบเอกสารหลักฐานเป็นการถูกต้อง
แล้ว
ให้นายทะเบียนจดแจ้งการโอนสิทธืรับจำนองเครื่องจักรในหนังสือสำคัญแสดงการจดทะเบียนเครื่องจักร
พร้อมทั้งบันทึกรายการลงในแบบ อ. ๑/๑๓ ท้ายกฎกระทรวงนี้ แล้วมอบสำเนาให้ผู้รับโอนสิทธิการรับจำนองเครื่องจักรหนึ่งฉบับ
และเก็บรักษาต้นฉบับไว้ ณ สำนักงานทะเบียนเครื่องจักรที่ได้ออกหนังสือสำคัญแสดงการจดทะเบียนเครื่องจักร

                        ข้อ
๓  ในกรณีไม่มีหลักฐานแสดงการยินยอมให้จดทะเบียนโอนสิทธิรับจำนอง
เครื่องจักรจากเจ้าของเครื่องจักร
ให้นายทะเบียนปิดประกาศการขอจดทะเบียนโอนสิทธิรับจำนอง
เครื่องจักรตามแบบที่กระทรวงอุตสาหกรรมกำหนด ณ
สำนักงานทะเบียนเครื่องจักรที่รับคำขอ
สำนักงานเขตหรือที่ว่าการอำเภอ หรือกิ่งอำเภอที่เครื่องจักรนั้นตั้งอยู่
และสถานที่ที่เครื่องจักรตั้ง
อยู่มีกำหนดเวลาสามสิบวันนับแต่วันปิดประกาศเป็นต้นไป

                        ข้อ
๔  เมื่อพ้นกำหนดเวลาตามข้อ ๓
ถ้าไม่มีผู้คัดค้านการจดทะเบียนโอนสิทธิ
รับจำนองเครื่องจักร
และนายทะเบียนสอบสวนถึงสิทธิของผู้ร้องและได้ตรวจสอบเอกสารหลัก
ฐานเป็นการถูกต้องแล้วให้นายทะเบียนดำเนินการตามข้อ ๒ ต่อไป
                        ในกรณีที่มีผู้คัดค้านการจดทะเบียนโอนสิทธิรับจำนองเครื่องจักรและไม่สามารถ
ตกลงกันได้ให้รอเรื่องไว้และให้คู่กรณีไปฟ้องร้องต่อศาล
เมื่อศาลมีคำพิพากษาหรือคำสั่งถึงที่สุด
ประการใดแล้วให้ดำเนินการไปตามคำพิพากษาหรือคำสั่งศาลนั้น

                                                            ให้ไว้
ณ วันที่ ๑๔ กันยายน พ.ศ. ๒๕๔๔
                                                                           สุริยะ จึงรุ่งเรืองกิจ
                                                               รัฐมนตรีว่าการกระทรวงอุตสาหกรรม

------------------------------------------------------------------------------------------------------------
หมายเหตุ :- เหตุผลในการการประกาศใช้กฎกระทรวงฉบับนี้ คือ
โดยที่สถาบันการเงินผู้รับจำนอง
เครื่องจักรหลายรายได้โอนสิทธิเรียกร้องในหนี้ให้แก่ผู้อื่น
เป็นผลให้สิทธิจำนองเครื่องจักรที่ได้
จำนองเป็นหลักประกันหนี้โอนไปยังผู้รับโอนสิทธิเรียกร้องด้วยโดยผลของกฎหมายตามมาตรา
๓๐๕ แห่งประมวลกฎหมายแพ่งและพาณิชย์
จึงสมควรกำหนดหลักเกณฑ์และวิธีการเพื่อให้
นายทะเบียนจดทะเบียนโอนสิทธิรับจำนองเครื่องจักรในหลักฐานทางทะเบียนให้ถูกต้องตรงกับ
ข้อเท็จจริงที่เปลี่ยนแปลงไป
อันเป็นการรองรับสิทธิของผู้ที่เกี่ยวข้องตามที่ประมวลกฎหมายแพ่ง
และพาณิชย์บัญญัติไว้ จึงจำเป็นต้องออกกฎกระทรวงนี้

[รก.๒๕๔๔/๕๘ก/๘/๒๗ กันยนยน ๒๕๔๔]

                                                                                    อัมพิกา/แก้ไข
                                                                                    ๓๐/๔/๒๕๔๕
                                                                                            A